

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL VIEŠŲJŲ PASLAUGŲ TEIKIMO ROKIŠKIO RAJONO SAVIVALDYBĖJE VIETINIO (MIESTO IR PRIEMIESTINIO) REGULIARAUS SUSISIEKIMO MARŠRUTAIS POREIKIO NUSTATYMO TVARKOS APRAŠO PATVIRTINIMO**

2023 m. spalio 26 d. Nr. TS-

Rokiškis

Vadovaudamasi Lietuvos Respublikos kelių transporto kodekso 171 straipsnio 2 dalimi, Lietuvos Respublikos vietos savivaldos įstatymo 15 straipsnio 4 dalimi, Rokiškio rajono savivaldybės taryba n u s p r e n d ž i a,

Patvirtinti Viešųjų paslaugų teikimo Rokiškio rajono savivaldybėje vietinio (miesto ir priemiestinio) reguliaraus susisiekimo maršrutais poreikio nustatymo tvarkos aprašą (pridedama).

Savivaldybės meras Ramūnas Godeliauskas

Ernesta Jančienė

**SPRENDIMO PROJEKTO**

**DĖL VIEŠŲJŲ PASLAUGŲ TEIKIMO ROKIŠKIO RAJONO SAVIVALDYBĖJE VIETINIO (MIESTO IR PRIEMIESTINIO) REGULIARAUS SUSISIEKIMO MARŠRUTAIS POREIKIO NUSTATYMO TVARKOS APRAŠO PATVIRTINIMO**

**AIŠKINAMASIS RAŠTAS**

2023-10-26

Projekto rengėjas – Turto valdymo ir ūkio skyriaus vedėja Ernesta Jančienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Viešųjų paslaugų teikimo Rokiškio rajono savivaldybėje vietinio (miesto ir priemiestinio) reguliaraus susisiekimo maršrutais poreikio nustatymo tvarkos aprašą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 4 dalimi *(Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai),* Lietuvos Respublikos kelių transporto kodeksu 171 straipsnio 2 dalimi *(Užtikrindami viešųjų paslaugų prieinamumą savivaldybių teritorijose, viešųjų paslaugų teikimo vietinio susisiekimo maršrutais poreikį numato savivaldybės vykdomoji institucija arba jos įgaliotas viešojo administravimo subjektas, vadovaudamiesi savivaldybės atstovaujamosios institucijos nustatyta tvarka <...>).* |
| 3. | Laukiami rezultatai | Patvirtinus Viešųjų paslaugų teikimo Rokiškio rajono savivaldybėje vietinio (miesto ir priemiestinio) reguliaraus susisiekimo maršrutais poreikio nustatymo tvarkos aprašą bus nustatyta naujų, esamų keitimo bei panaikinimo vietinio (miesto ir priemiestinio) reguliaraus susisiekimo maršrutų poreikio nustatymo tvarka Rokiškio rajono savivaldybėje.  Viešųjų paslaugų teikimo Rokiškio rajono savivaldybėje vietinio (miesto ir priemiestinio) reguliaraus susisiekimo maršrutais poreikio nustatymo tvarkos aprašas atitiks pasikeitusių teisės aktų nuostatas. |
| 4. | Lėšų poreikis ir šaltiniai | Papildomų lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |